**Vsem potencialnim prijaviteljem**

Številka: 430-413/2023/10 (1541-09)

Datum: 4. 10. 2023

Zadeva: Dodatna pojasnila v zvezi s pripravo vloge

V zvezi z javnim razpisom za izvajanje operacije »Nadaljevanje zaščite žrtev trgovine z ljudmi ter programa njihove reintegracije v Republiki Sloveniji za obdobje 2023-2026«, št. 430-413/2023, ki se financira iz Sklada za notranjo varnost in sredstev proračuna Republike Slovenije, objavljenim v Uradnem listu RS, št. 99/2023 dne 22. 9. 2023, pod št. objave Ob-2970/23, smo prejeli pisna vprašanja potencialnega prijavitelja v zvezi s pripravo vloge, na katera podajamo odgovore, kot sledi:

***Vprašanje:***

*Pozdravljeni,*

*Pri pripravi aktivnosti in s tem povezane finančne konstrukcije se nam pojavljajo določena vprašanja, saj upravičeni stroški v razpisu in v navodili niso jasno opredeljeni.*

*V Nacionalnih pravilih je zapisano, da so upravičeni stroški* ***2.5.3 Stroški storitev za ciljne skupine***

*Ta kategorija vsebuje* ***stroške storitev za namene zagotavljanja pomoči osebam iz ciljnih skupin*** *(državljani tretjih držav, prosilci za mednarodno zaščito in osebe z mednarodno zaščito) kot primeroma:*

*-        stroški in izdatki prevajanja in tolmačenja;*

*-        stroški in izdatki pravnega zastopanja;*

*-        stroški in izdatki pravnega svetovanja in druga podpore v postopkih za mednarodno zaščito;*

*-        stroški in izdatki za izvedbo tečajev slovenskega jezika;*

*-        stroški in izdatki zdravstvene oskrbe;*

*-        stroški in izdatki psihosocialne oskrbe.*

*Zanima nas, ali to glede na naravo aktivnosti ter pričakovane rezultate vsebuje tudi stroške šolnin, tečajev, treningov, prostočasnih aktivnosti ipd.? In ali stroški in izdatki psihosocialne oskrbe pomenijo tudi plačilo stroškov psihoterapije ter drugih aktivnosti, ki pozitivno vplivajo na dolgoročno izboljšanje psihofizičnega počutja in napredka uporabnic in uporabnikov programa (na primer aktivnosti za zdravje, dobro počutje, stroški zunanjih izvajalcev predavanj delavnic ipd.)*

*Že vnaprej se vam zahvaljujemo za odgovor,*

*Lep pozdrav.*

**Odgovor:**

Stroški, navedeni v točki 2.5.3 so opredeljeni kot stroški za navedene ciljne skupine in vanje žrtve trgovine z ljudmi ne sodijo.

Skladno s predmetom javnega razpisa in aktivnostmi operacije so stroški za »Aktivnost 5: pomoč in svetovanje glede pridobitve izobrazbe ter zagotavljanje izobraževanja, usposabljanja, učne pomoči in pridobitev poklicnih kvalifikacij v skladu z individualnim načrtom«, upravičeni in sodijo v kategorijo E – materialni stroški in storitve, saj le ti predstavljajo storitev. Stroški šolnin in tečajev so tako upravičeni, če so povezani z aktivnostjo 5. Glede treningov bi bilo potrebno podrobneje opredeliti, kakšni treningi so mišljeni in za kakšen namen oz. v zvezi s katero predvideno aktivnostjo bi se izvajali, da bi naročnik lahko podal oceno upravičenosti stroška. Enako velja za prostočasne aktivnosti.

V skladu z »Aktivnost 3: zagotavljanje psihosocialne pomoči in pomoči pri fizičnem okrevanju«, so upravičeni stroški psihoterapije ter drugih aktivnosti, ki pozitivno vplivajo na dolgoročno izboljšanje psihofizičnega počutja in napredka uporabnic in uporabnikov operacije. Glede stroškov zunanjih izvajalcev predavanj, delavnic bi bilo potrebno konkretno opredeliti, katere delavnice in predavanja so predvidena in za kakšen namen oz. v zvezi s katero predvideno aktivnostjo, da bi naročnik lahko podal oceno upravičenosti stroška.

V primeru izvajanja psihosocialne oskrbe s strani zaposlenih pri prijavitelju, se stroški uvrščajo v kategorijo A-stroški dela. Če se bo psihosocialna oskrba izvajala na osnovi podjemne/avtorske pogodbe z zunanjim izvajalcem (le -ta se šteje kot del osebja), potem sodijo stroški v kategorijo F – stroški storitev zunanjih izvajalcev. V primeru izvajanja psihosocialne oskrbe s strani zunanjega izvajalca, ki je fizična oseba (kot npr. s.p.) ali pravna oseba, pa stroški ravno tako spadajo v kategorijo F, vendar je potrebno upoštevati omejitve, navedene v točki 2.6.1, ker se tako sodelovanje smatra za podizvajanje.

Dodatna pojasnila v zvezi s pripravo vloge so sestavni del razpisne dokumentacije predmetnega javnega razpisa.

Lep pozdrav,

 Erik Pagon

 generalni sekretar

Priloga: /

Poslati:

– naslovnikom – internetna stran